text: Horsens og Vejle har været på spillerrov i Køge og Skive
  10 juni 2017 kl. 11.01
  AC Horsens og Vejle Boldklub har været på spillerindkøb i henholdsvis Køge og Skive, hvor der er hentet nye midtbanekræfter.
  AC Horsens har hentet Alexander Ludwig i HB Køge. Den 24-årige midterforsvarer har skrevet under på en kontrakt gældende til sommeren 2019.
  Den stærke midterforsvarer har senest optrådt for HB Køge i 1. division.
  - Efter nogle år i 1. division har jeg en stor sult efter at spille superligafodbold.Skiftet til AC Horsens er det rigtige step for mig, og jeg glæder mig til at bevise mit værd i superligaen og AC Horsens. Målet er selvfølgelig, at vi skal overleve, men jeg vil også gerne kigge lidt opad og være med til at bygge på, lyder det fra Alexander Ludwig.
  Vejle Boldklub er også i gang med at sammensætte en ny trup efter afsked med hele 9 spillere fra den netop afsluttede sæson. I sidste uge blev midtbanespilleren Nicolaj Madsen hentet som forstærkning i Sønderjyske. Nu forstærkes bagkæden med en ung og ambitiøs fodboldspiller, da Vejle Boldklub har skrevet kontrakt med Rasmus Lauritsen, der har spillet de seneste halvandet i Skive IK.
  